b'\n_START_ARTICLE_\nJo\xc5\xbee \xc5\xa0olar\n_START_SECTION_\n\xc5\xbdivljenje\n_START_PARAGRAPH_\nPo gimnaziji se je vpisal na teolo\xc5\xa1ki \xc5\xa1tudij v Ljubljani, po koncu katerega je 4. julija 1937 prejel ma\xc5\xa1ni\xc5\xa1ko posve\xc4\x8denje. Imenovan je bil za kaplana v Kri\xc5\xbeah in nato leta 1940 v Sodra\xc5\xbeici. Ko je bilo normalno delovanje zaradi vojne onemogo\xc4\x8deno, je leta 1944 od \xc5\xa1kofa dobil imenovanje za voja\xc5\xa1kega kurata pri domobrancih. Maja 1945 se je z domobranci umaknil na Koro\xc5\xa1ko, po angle\xc5\xa1ki izdaji je bil s tretjim polkom Kunstljevega bataljona preko Pliberka vrnjen. Bil je v koloni, ki je strogo zastra\xc5\xbeena od partizanskih enot korakala proti Teharjam, znano je, da se tam kljub povabilu ni pridru\xc5\xbeil skupini Vinka Levstika, ki mu je naknadno pobeg uspel. Kraj in datum \xc5\xa0olarjeve smrti nista znana.'